GR 10

GR 10 edo Piriniotako Iparraldeko Ibilbidea delakoa Piriniotako ipar isurialdea mendebaldetik ekialdera zeharkatzen duen ibilbide luzea da. Hegoaldetik gauza bera egiten duen beste ibilaldi luze bat ere badago: GR 11 (Piriniotako Hegoaldeko Ibilbidea).

Euskal Herri eta Frantziako lurrak zeharkatzen ditu ibilaldiak. Hendaian du abiapuntua, Bizkaiko Golkoaren hegi-hegian, eta Banyuls de la Marenda herri katalanean amaitzen da, Vermeille kostaldean, Mediterraneoko uretan. Gurdibide, bidezidor eta errepideak zeharkatuz mendikatearen ipar isuriko haran guztiak ezagutzeko parada ematen du ibilaldiak. Berrogeita hamar bat egun behar dira ibilaldi osoa egiteko.

Gorabehera handiko ibilbidea da, gailurrez gailur ibili beharrean herriak ere zeharkatzen baititu. Egun batzuetan 2400 m-tako desnibela gainditzera ere iristen da hori dela eta (1200 gora - 1200 behera). Pirinioak gailurrik gailur herrixkak zeharkatu gabe ibiltzen den ibilbidea Pirinioetako Ibilbide Garaia da.

Oso ongi seinaleztaturik dago marra zuri-gorriekin. Ibilbide zehatza Editions Sud-Ouest argitaletxeak kaleratutakoRando éditions izeneko mapa-sortan (1-11 zenbakiak) aurkituko duzu; horiek Estatu frantseseko Geografia institutuak 1:50.000 eskalan egindako mapak dituzte oinarri. Cartographie Pyrénées - Editions Sud-Ouest

Gidaliburu ugari ere aurkituko duzu liburudendetan, hori bai, frantsesez.

 Zeharkatzen dituen bailarak 
 Aspa
 Ossau
 Luchon
 Biros
 Bethmale

 Aterpea eskaintzen duten tokiak 
Lapurdi
 Hendaia
 Oleta
 Ainhoa
Nafarroa Behera
 Bidarrai
 Baigorri
 Donibane Garazi
 Ezterenzubi
Zuberoa
 Bagargi lepoa
 Logibar (Lohi ibar)
 Santa Grazi
Bearno
 Arette-la-Pierre-Saint-Martin
 Lescun
 Estaut
 Gabas
 Gourette
Bigorra
 Arrens-Marsous
 Cauterets
 Luz-Saint-Sauveur
 Bareges
 Oule lakuko txalet-hotela
 Vielle Aure
 Germ
Garona Garaia
 Oo lakua
 Bagneres-de-Luchon
 Fos
Couserans
 Araing urmaeleko aterpetxea
 Eylie
 Besset-eko etxola
 Ayes urmaela
 Aunac
 Rouze
 St Lizier d'Ustou
 Aulus-les-Bains
Ariege
 Mounicou
 Goulier
 Siguer
 Clarans-eko aterpetxea
 Rulhe-ko aterpetxea
 Merens-les-Vals
Ekialdeko Pirinioak
 Besines-etako aterpetxea
 Bouilloises-etako aterpetxea
 Planes
 Ras de la Caranca-ko aterpetxea
 Mantet
 Mariailles aterpetxea
 Cortalets txalet-hotela
 Mines de Batere
 Palette errota
 Las Illas
 Albere-ko txaleta
 Banyuls de la Marenda

 Noiz egin 

Ibilbide hau egiteko sasoirik onena udaberria-uda hasiera edota uda hondarra - udazken hastapena dira. Uda bete-betean beroa izan daiteke ibiltariaren etsairik okerrena. Ilunabar aldera, gainera, sarritan izaten dira ekaitzak eta horiek arriskutsu bihurtzen dute mendia. Nahikoa da, ordea, arrisku hori saihesteko tentuz ibili eta aterpea eskainiko diguten aterpetxe edota herrietara jaistea. Neguan, berriz, elurrak estalita izaten da ibilbidearen zati ia guztia.

 Ikus, gainera 

 Pirinioetako Ibilaldi Garaia (HRP) : Gailurrik gailur Pirinioak mendebaldetik ekialdera zeharkatzen dituen ibilaldia.

 Erreferentziak 

 Kanpo estekak 
  GR10 - Hendaiatik Arette la Pierre St Martinera (Bearno)
  GR10 - Arette la Pierre St Martinetik (Bearno) Bagneres de Luchon-era (Garona Garaia)
  GR10 - Bagneres de Luchonetik (Garona Garaia) Mérens les Vals-era (Ariege)
  GR10 - Merens les Valsetik (Ariege) Port Vendres-era (Ekialdeko Pirinioak)

Kategoria:Pirinioak
Kategoria:Euskal Herriko ibilbideak
Kategoria:Frantziako bidezidorrak
Kategoria:Kataluniako bidezidorrak